समिति सदस्य जानकारी दें तो रुक जाएंगी चोरी: लाटा
आप लोगों पर गांव की सुरक्षा की जिम्मेदारी है। ग्राम रक्षा समिति का सदस्य बनने से जिम्मेदारी बढ़ जाती है। रात में पुलिस के साथ गश्त करके चोरी की घटनाएं रोकने में सहयोग करो। गांव में असमाजिक तत्व, अवैध गतिविधियां संचालित हो रही हों तो इसकी जानकारी तत्काल दो। यह बात टीआई सुनील लाटा ने प्रभातपट्टन में ग्राम रक्षा समिति के सदस्यों से कही।
समिति के विजय बंजारे, राजू कवड़कर, साबिर भाई सहित अन्य ने कहा पुलिस के साथ गश्त कर चोरों की धरपकड़ करेंगे। सदस्यों ने पुलिस से परिचय पत्र, व्हिसिल सहित सुरक्षा की सामग्री उपलब्ध कराने की मांग रखी।
दबिश देकर नहाल मोहल्ले से पकड़ी अवैध शराब
इस मौके पर ग्रामीणों ने गांव के नहाल मोहल्ले में जुआ और अवैध शराब बिक्री होने की भी जानकारी टीआई को दी। इसके बाद टीआई ने पुलिस कर्मियों के साथ नहाल मोहल्ले में दबिश दी। जहां से अवैध शराब भी बरामद की। सूचना देने के लिए टीआई ने ग्रामीणों को अपना मोबाइल नंबर और थाने का नंबर दिया।
hin_Deva hin_Deva hin_Deva hin_Deva hin_Deva